
	1.1. Institucioni i kontaktit
	Instituti i Statistikave, INSTAT

	1.2. Njësia e kontaktit
	Sektori i Analizave Ndërsektoriale (Përfshirë çështjet Gjinore, Arsim, Kulturë, Drejtësi), Drejtoria e Statistikave të Punësimit dhe Analizave Ndërsektoriale

	1.3. Personi i kontaktit
	Isida Gorçe

	1.4. Funksioni i personit të kontaktit
	Specialist në Sektorin e Analizave Ndërsektoriale (Përfshirë çështjet Gjinore, Arsim, Kulturë, Drejtësi)

	1.5. Adresa postare
	Rr. Vllazën Huta, Nd.35, H.1 Njësia Administrative Nr.2, 1017 Tiranë

	1.6. Adresa elektronike (e-mail)
	igorce@instat.gov.al

	1.7. Numri i telefonit
	+(355) 4 233356 / 233/ 240

	1.8. Numri i faksit
	+(355) 4 228300

	2.1. Certifikimi i fundit i metadatës
	22.09.2026

	2.2. Publikimi i fundit i metadatës
	22.09.2026

	2.3. Përditësimi i fundit i metadatës
	22.09.2026

	3.1. Përshkrimi i të dhënave
	Qëllimi kryesor i Statistikave të Barazisë Gjinore është të ofrojë informacion për fusha të ndryshme të jetës të tilla si popullsia, shëndetësia, arsimi, tregu i punës, përfshirja sociale, dhe vendimmarrja, të ndara sipas gjinisë, me qëllim reflektimin e problematikave të shoqërisë në kuadër të arritjes së barazisë gjinore. Në përmbushje të këtij qëllimi, INSTAT publikon çdo vit edhe publikimin “Burrat dhe Gratë në Shqipëri”. Njohja e situatës së grave dhe burrave në shoqëri, në të gjitha sferat e jetës orienton politikbërësit drejt vendimmarrjeve të duhura mbi këto politika. Matës të barazisë dhe pabarazisë gjinore janë edhe dy indekse që INSTAT llogarit. Indeksi i Pabarazisë Gjinore i cili tregon humbjen potenciale në zhvillim njerëzor, si rezultat i pabarazive ndërmjet arritjeve të burrave dhe grave në dimensionet e shëndetit riprodhues, fuqizimit politik, arsimor dhe tregut të punës. Ky indeks matet çdo vit nga INSTAT. Ndërkohë Indeksi i Barazisë Gjinore është llogaritur për herë të parë në 2020. Ai mat barazinë gjinore në gjashtë fusha thelbësore: puna, paraja, dijet, koha, pushteti, shëndeti dhe në dy fusha të tjera: ndërthurjen e pabarazive dhe dhunës, bazuar në kuadrot konceptuale specifike.
INSTAT, plotëson dhe setin Minimal të Treguesve Gjinorë, i cili përfshin 52 tregues të përcaktuar nga Komisioni Statistikor në bashkëpunim me UN Women për matjen e treguesve gjinore, nga të cilët 22 janë tregues të Objektivave të Zhvillimit të Qëndrueshëm.

	3.2. Sistemi i klasifikimit
	Statistikat gjinore reflektojë ndryshimet ose pabarazitë e situatës së burrave dhe grave në të gjithë fushat e jetës. Statistikat e disagreguara sipas gjinisë tregojnë gjendjen e burrave dhe grave në fusha të tilla si popullsia, arsimi, tregu i punës, përfshirja sociale, shëndetësia dhe vendimmarrja.

	3.3. Mbulimi i sektorit
	Statistikat gjinore mbulojnë gjithë territorin e Shqipërisë dhe përfshijnë statistika në fusha si popullsia, shëndetësia, arsimi, tregu punës, sistemi i drejtësisë, gratë në vendimmarrje si dhe të drejtat e njeriut.

	3.4. Konceptet statistikore dhe përkufizimet
	Barazia gjinore përshkruan konceptin sipas të cilit të gjitha qëniet njerëzore, si gratë dhe burrat, janë të lirë të zhvillojnë aftësitë e personalitetit të tyre dhe të bëjnë zgjedhje pa kufizime të vendosura nga stereotipat, rolet e ngurta gjinore apo paragjykimet. Barazi gjinore do të thotë se sjelljet, aspiratat dhe nevojat e ndryshme të grave dhe burrave konsiderohen, vlerësohen dhe favorizohen në mënyrë të barabartë. Ajo nuk do të thotë se gratë dhe burrat duhet të bëhen njëlloj, por se të drejtat, përgjegjësitë dhe mundësitë e tyre nuk do të varen nga fakti nëse janë lindur femra apo meshkuj.
Indeksi i Pabarazisë Gjinore IPB tregon humbjen potenciale në zhvillim njerëzor, si rezultat i pabarazive ndërmjet arritjeve të burrave dhe grave në dimensionet e shëndetit riprodhues, fuqizimit politik, arsimor dhe tregut të punës. GII varion nga 0 në 1. Vlera më të larta të GII tregojnë më shumë pabarazi dhe më shumë humbje në zhvillimin njerëzor si pasojë e pabarazisë.
Indeksi i Barazisë Gjinore mat barazinë gjinore në gjashtë fusha thelbësore: puna, paraja, dijet, koha, pushteti, shëndeti dhe në dy fusha të tjera: ndërthurjen e pabarazive dhe dhunës, bazuar në kuadrot konceptuale specifike.
Përkufizime të tjera lidhur me tregues specifikë sipas tematikës që mbulon gjendjen dhe në publikimin “Burra dhe Gra”, si pjesë më vete.

	3.5. Njësia statistikore
	Njësia statistikore është individi: burrë, grua.

	3.6. Popullata statistikore 
	Popullata në statistikat gjinore përfshin burrat dhe gratë sipas karakteristikave të ndryshme ose sferave të ndryshme të jetës së tyre, në seri kohore 3 ose 5 vjet. Viti i fundit përfshin të dhënat e 2025.

	3.7. Zona e referencës
	Statistikat gjinore janë të paraqitura në nivel kombëtar dhe disa tregues në nivel qarku.

	3.8. Mbulimi në kohë 
	Për herë të parë, statistikat gjinore janë përfshirë në publikimin e dedikuar “Burra dhe Gra në vitin 2008, ku dhe ligji i Barazisë Gjinore e ktheu të detyrueshëm mbledhjen e të dhënave gjinore. Më pas, pati një shkëputje deri në 2013, dhe më pas u publikuan çdo vit. Seritë kohore të treguesve ishin 5 ose 3 vite në varësi të treguesve.

	3.9. Periudha bazë
	Nuk aplikohet.

	4.1 Njësia matëse
	Njësia bazë statistikore në statistikat gjinore janë individët: burrat, gratë.

	[bookmark: _Toc240960788]5. Periudha e referencës

	5.1 Periudha e referencës
	Të dhënat i përkasin periudhës vjetore kalendarike. Ky raport i përket vitit referencë 2025.

	6.1. Akte ligjore dhe marrëveshje të tjera
	Baza ligjore mbi të cilën mbështetet Barazia Gjinore përbëhet nga:
· Ligji Nr.17/2018 “Për Statistikat Zyrtare”;
· Programi Kombëtar i Statistikave Zyrtare 2022-2026;
· Ligji Nr. 9970, datë 24.07.2008 “Për barazinë gjinore në shoqëri”.


	6.2. Shkëmbimi i të dhënave
	Statistikat gjinore shërbejnë si bazë për përdorues të ndryshëm. Duke qenë se bazohen në burime administrative ose anketa nga fusha të ndryshme, INSTAT nuk transmeton të dhëna në EUROSTAT për barazinë gjinore.

	7.1. Konfidencialiteti- politika 
	Të dhënat e mbledhura konsiderohen rreptësisht konfidenciale dhe përdoren vetëm për qëllime statistikore e kërkime shkencore në përputhje me Ligj Nr. 17/2018 "Për Statistikat Zyrtare, si dhe Ligjin Nr. 124/2024, "Mbrojtja e të Dhënave Personale". Neni 31, i Ligjit Nr 17/2018, "Për Statistikat Zyrtare" përcakton qartë që i gjithë informacioni statistikor i mbledhur nga INSTAT është konfidencial dhe mund të përdoret ose botohet vetëm në tabela përmbledhëse të tilla që nuk identifikojnë njësinë burim të informacionit. Identifikim i drejtpërdrejtë quhet kur një njësi statistikore identifikohet drejtpërdrejt nga emri, adresa ose ndonjë numër identifikimi i njohur zyrtarisht. Kur përpunimi i të dhënave kryhet në mënyrë të tillë që mundëson identifikimin e subjektit të të dhënave, të dhënat duhet të kodohen menjëherë, në mënyrë që subjektet të mos jenë më të identifikueshëm.

	7.2. Konfidencialiteti- trajtimi i të dhënave
	INSTAT mbron dhe nuk shpërndan të dhënat që ka mbledhur ose që ka akses, të cilat mundësojnë identifikimin e drejtpërdrejtë ose të tërthortë të njësive statistikore. INSTAT ndërmerr të gjitha masat e duhura për të parandaluar dhe bërë të pamundur identifikimin e njësive statistikore përmes mjeteve teknike të tjera që mund të përdoren nga palët e treta. Të dhënat statistikore që mund të bëjnë të mundur identifikimin e njësisë statistikore, shpërndahen nga INSTAT vetëm në rast se:
a) Këto të dhëna janë trajtuar, siç është përcaktuar në mënyrë të veçantë në Rregullore, këto të dhëna janë trajtuar në mënyrë të atillë, sa nuk krijon paragjykim në lidhje me konfidencialitetin statistikor; ose
b) Njësia statistikore ka dhënë miratimin përkatës për bërjen publike të të dhënave;
Të dhënat konfidenciale i përcillen INSTAT-it vetëm për qëllime statistikore dhe vetëm personat që kanë të drejtë aksesi tek to, mund të punojnë me to. Çështjet dhe problemet në lidhje me ruajtjen e konfidencialitetit statistikor verifikohen dhe trajtohen nga stafi i INSTAT. Përgjegjësitë e këtij stafi, janë të përcaktojë shkallën e detajeve që mund të shpërndahet dhe të bëhet publike nga INSTAT. Përgjegjësitë e këtij stafi janë të rekomandojë se: në cilin nivel detajimi mund të shpërndahen të dhënat statistikore, në mënyrë që identifikimi i drejtpërdrejtë ose indirekt, i njësisë statistikore të vrojtuar të mos jetë i mundur; kriteret e anonimizimit për mikrodatat që u janë dhënë përdoruesve; dhënia e hyrjes për hulumtuesit në të dhëna konfidenciale për qëllime shkencore.

	8.1. Kalendari i publikimeve
	Njoftimet në lidhje me shpërndarjen e statistikave janë botuar në kalendarin e publikimit, i cili është në dispozicion në faqen e internetit. Njoftime dhe vonesat janë para-njoftuar në këtë kalendar. Në rastin e vonesave specifikohet data e publikimit të ardhshëm si dhe shpjegimi lidhur me arsyet e vonesave.

	8.2. Aksesi në kalendarin e publikimeve
	Kalendari i Publikimeve është i aksesueshëm në faqen e internetit të INSTAT.

	8.3. Aksesi i përdoruesve
	Në përputhje me nenin 34 të Ligji Nr. 17/2018 për Statistikat Zyrtare, statistikat zyrtare shpërndahen në mënyrë që të gjithë përdoruesit të kenë të drejtë të menjëhershme dhe të barabartë, përdoren të gjitha format e mundshme të medias. INSTAT-i dhe agjencitë statistikore, duke pasur në program përgjegjësitë për shpërndarjen, kërkojnë të përmbushin çdo kërkesë të çdo organizate ose individi, për të dhëna të pabotuara ose analiza të veçanta. Kanalet nga të cilat përdoruesit mund të marrin rezultatet e publikimit vjetor Burra dhe Gra janë si më poshtë:
· Website – online release;
· Kërkesat e shkruara (me postë ose email);
· Seksioni kërkesa të dhënash, për përdoruesit e jashtëm.

	9.1 Shpeshtësia e shpërndarjes
	Statistikat gjinore dhe indekset gjinore publikohen në baza vjetore.

	10.1. Njoftim për media
	Sipas kalendarit të publikimeve, të dhënat gjinore në Shqipëri, shpërndahen çdo vit me një publikim më vete “Burrat dhe Gratë në Shqipëri”. Publikimi mundësohet në faqen zyrtare të INSTAT, në bazën e të dhënave statistikore Px- web, gjithashtu shpërndahen elektronikisht tek përdoruesit.

	10.2. Publikime
	Përdoruesit mund t’i gjejnë publikimet mbi Barazinë Gjinore në faqen zyrtare të INSTAT sipas rregulloreve dhe ligjit referues të organizuara si më poshtë:
· Burra dhe Gra në Shqipëri;
· Njoftim për media - Burrat dhe Gratë në Shqipëri;
· Publikimi interaktiv Burra dhe Gra;
· Indeksi i Barazisë Gjinore për Republikën e Shqipërisë 2020.


	10.3. Baza e të dhënave online
	Të dhënat mbi statistikat gjinore publikohen në faqen zyrtare të INSTAT në seksionin Databaza Statistikore.

	10.4. Aksesi në të dhënat mikro 
	Të dhënat nuk bëhen të disponueshme në nivel mikro, si pasojë e ruajtjes së konfidencialitetit. Të dhënat e agreguara, janë lloji i vetëm i të dhënave që ofrohet për përdoruesit e jashtëm. Këto të dhëna i jepen përdoruesve në rast se nuk janë konfidenciale bazuar në nenin 31, Ligji Nr. 17/2018, "Për Statistikat Zyrtare".

	10.5. Të tjera
	Përdoruesit mund të dërgojnë kërkesa të tjera specifike nëpërmjet një seksioni të dedikuar për Kërkesë të dhënash formulari.

	10.6. Dokumentimi i metodologjisë 
	Një shpjegim i shkurtër lidhur me përkufizimet, konceptet kryesore dhe shpjegimet metodologjike për përdoruesit publikohet në njoftimin për shtyp dhe publikimet. Informacion shtesë mbështetës u ofrohet çdo përdoruesi në fund të publikimit. Në faqen e INSTAT, ndodhet një seksion lidhur me Metodologjinë e përdorur për temën “Barazia Gjinore.

	10.7. Dokumentimi i cilësisë
	Sektori Zhvillimit të Statistikave Sociale dokumenton të gjithë procesin e punës dhe procedurat e Statistikave të Barazisë Gjinore për qëllime të brendshme.

	11.1. Sigurimi i cilësisë 
	INSTAT është i angazhuar për sigurimin e cilësisë në prodhimin e statistikave zyrtare. Duke u bazuar në Ligjin “Për Statistikat Zyrtare, Nr. 17/2018, INSTAT përdor metoda dhe procese statistikore në përputhje me parimet dhe standardet shkencore të pranuara ndërkombëtarisht, si dhe kryen analiza të vazhdueshme, me qëllim përmirësimin e cilësisë dhe ofrimin e statistikave të përditësuara. Në kryerjen e detyrave të tij, INSTAT ndjek parimet e përgjithshme të menaxhimit të cilësisë, në përputhje me Kodin e Praktikës së Statistikave Evropiane (European Statistics Code of Practice). INSTAT për sigurimin e cilësisë udhëhiqet nga parimet e mëposhtme: paanshmëria, cilësia e proceseve dhe produkteve statistikore, orientimi për përdoruesit, orientimi për punonjësit, efektiviteti i proceseve statistikore dhe reduktimi i ngarkesës së të intervistuarve.

	11.2. Vlerësimi i cilësisë
	Burimet e të dhënave për Statistikat e Barazisë Gjinore janë anketat sociale dhe burimet administrative. Të dhënat krahasohen me të dhënat e viteve të mëparshme për të dalluar nëse ka koherencë të dhënash apo ka pasur ndryshime të mëdha.

	12.1. Nevojat e përdoruesit
	Përdoruesit e statistikave të barazisë gjinore klasifikohen si të jashtëm dhe të brendshëm.
Përdoruesit e jashtëm janë:
· Institucionet e Administratës Publike;
· Universitetet;
· Bizneset;
· Publiku i përgjithshëm dhe grupet e tjera të interesit;
· Organizata kombëtare jofitimprurëse;
Përdoruesit e brendshëm janë sektorët brenda INSTAT të cilët përdorin statistikat si input për punën e tyre. 
Statistikat gjinore reflektojnë ndryshimet ose pabarazitë e situatës së burrave dhe grave në të gjitha fushat e jetës. Njohja e situatës së grave dhe burrave në shoqëri, në të gjitha sferat e jetës orienton politikbërësit drejt vendimarrjeve të duhura mbi këto politika.

	12.2. Kënaqësia e përdoruesit
	INSTAT kryen çdo vit vrojtimin për Matjen e Kënaqësisë së Përdoruesve, rezultatet e të cilit publikohen në web në linkun: Anketën e Kënaqësisë së Përdoruesve.

	12.3. Plotshmëria
	Plotshmëria e të dhënave të Barazisë Gjinore gjykohet duke krahasuar cilësinë dhe sasinë e treguesve të mbuluar në INSTAT nga ato të parashikuara në Programin e Statistikave zyrtare (2022-2026). Shkalla e plotshmërisë së të dhënave mbi Barazinë Gjinore në Shqipëri për 2025, është 100%.

	13.1. Saktësia e përgjithshme
	Përllogaritja e statistikave gjinore përfshin kombinimin e informacionit nga një sërë burimesh të dhënash administrative të cilat konsiderohen të jenë shumë të besueshme, por gjithashtu përfshin të dhëna nga anketa të ndryshme sociale, të cilat janë subjekt i problemeve të mbulimit dhe gabimeve të lidhura me këto burime të dhënash. Në këto raste, INSTAT korrigjon ose konfirmon të dhënat duke përdorur email ose duke telefonuar personat që i janë përgjigjur anketës.
Masat e marra nga INSTAT çdo vit, për të rritur normat e përgjigjes, ose për të zvogëluar ndikimin e mos përgjigjeve janë si më poshtë:
· Informacioni është mbledhur me intervistim ballë për ballë nga anketuesit në bazë të udhëzimeve të përgatitura për këtë qëllim.
· Stafi anketues është i trajnuar se si të sillen në mënyrë etike me rastet e personave të cilët refuzojnë të përgjigjen.

	13.2. Gabim i kampionimit
	Gabimet në burim mund të sjellin dhe pasaktësi në statistikat gjinore. Problemet që këto anketa mund të kenë me mbulimin dhe përditësimin e kampionit mbarten edhe në përllogaritjet tona.

	13.3. Gabim jo i kampionimit 
	Sa i përket gabimeve të jo kampionimit, fjala është kryesisht për disa gabime në raportimin e të dhënave nga burimet administrative. Rishikimi i të dhënave ndodh vetëm në rast se institucionet përkatëse rishikojnë të dhënat e dërguara në INSTAT për efekt përditësimi apo ndonjë gabimi të mundshëm human. Nëse institucionet përkatëse rishikojnë të dhënat e dërguara në INSTAT, atëherë në publikimin më të afërt do të pasqyrohen këto ndryshime dhe do të jepet një informacion i shkurtër sqarues për përdoruesit. Gabimet e jokampionimit trajtohen bazuar në Politika e Trajtimit të Gabimeve.
Në rastin e anketave, gabimet e jo kampionimit përfshijnë:
· Mos-përgjigjet, në nivel rekordi merr në konsideratë individët që nuk janë në gjendje apo të gatshëm për të dhënë përgjigje apo kur ekzistojnë pengesa të tjera për të përfunduar intervistën.
· Mbi-mbulimin, që ndodh kur individi i zgjedhur është në një pozicion të caktuar objekt i anketimit dhe gjatë procesit të intervistimit ai nuk është më objekt i anketimit.

	14.1. Afatet kohore 
	Rezultatet mbi statistikat e “Barazisë Gjinore” janë publikuar në faqen zyrtare të INSTAT 265 ditë pas përfundimit të periudhës referuese (T + 265 ditë). Periudha referuese e rezultateve të Barazisë Gjinore është 31 Dhjetor 2025.
	Periudha referuese
	12/31/2025

	Data e publikimit
	09/22/2026

	Afatet kohore
	265




	14.2. Përpikëria
	Të dhënat mbi “Barazinë Gjinore-Botimi Gra dhe Burra” publikohen bazuar në kalendarin e publikimeve. Publikimi i Statistikave mbi Barazinë Gjinore ka qenë i përpiktë në kohë në 100 % të publikimeve të kryera.
	Periudha referuese
	12/31/2025

	Data e shpallur
	09/22/2026

	Data e publikimit
	09/22/2026

	Vonesa në kohë
	0

	15.1. Krahasueshmëria gjeografike
	Të dhënat mbi Barazinë Gjinore janë gjithëpërfshirëse; ato prodhohen në nivel kombëtar. Gjithashtu ka tregues të cilat prodhohen dhe publikohen në nivel qarku.

	15.2. Krahasueshmëria kohore 
	Statistikat mbi Barazinë Gjinore dhe llogaritja e indeksit të pabarazisë gjinore datojnë që nga viti 2013 referuar databazës statistikore. Në vitin 2020 janë shtuar edhe treguesit sipas gjinisë nga anketat sociale në familje edhe treguesit mbi të drejtat e njeriut. Për treguesit bazë, të dhënat mbi Barazinë Gjinore janë të krahasueshme ndër vite duke filluar nga 2013, duke siguruar një krahasueshmëri kohore prej 13 vitesh. (CC2=Jlast-Jfirst+1=13).

	15.3. Koherenca e ndërthurjes së fushave
	Nuk aplikohet.

	15.4. Koherenca e brendshme 
	Konsistenca e brendshme e të dhënave është kontrolluar para se të finalizohet. Kontrollohen gjithashtu lidhjet midis variablave dhe koherenca në seri e tyre.

	[bookmark: _Toc240960799]16. Kostoja dhe ngarkesa

	16.1 Kostoja dhe ngarkesa
	Personat që punojnë për statistikat e barazisë gjinore janë: 
· Stafi i përgjithshëm në zyrat qendrore: 1 punonjës.

	17.1. Politika e rishikimit
	Politikat e rishikimit bëhen në përputhje me politikën e rishikimit si dhe politikën e trajtimit të gabimeve të vendosura nga INSTAT. Për më shumë referohuni:
· Politika e revizionimit;
· Politika e trajtimit te gabimeve.


	17.2. Praktika e rishikimit  
	Në rast se burimet administrative raportojnë ndryshime në tabelat e dërguara për treguesit e shqyrtuar për vlerësimin e barazisë gjinore, ky informacion përditësohet nga INSTAT. Gjithashtu në rastin e anketimeve të dhënat për statistikat e barazisë gjinore rishikohen në rastet kur ka ndryshime metodologjike:
· Rishikohen peshat (burime të reja dhe / ose burimeve të përmirësuara, korrigjime të gabimeve).
· Të gjitha rishikimet janë bërë transparente për përdoruesit dhe janë pjesë e çdo botimi.

	[bookmark: _Toc240960801]18. Përpunimi statistikor 

	18.1. Burimi i të dhënave 
	Burimet kryesore të të dhënave mbi të cilën bazohen përllogaritjet vjetore të barazisë gjinore janë:
Drejtoria e Përgjithshme e Gjendjes Civile për lindjet dhe vdekjet sipas gjinisë, lëvizjet e brendshme dhe martesat.
Instituti i Shëndetit Publik për numrin e aborteve, sëmundjet seksualisht të transmetueshme HIV/AIDS sipas viteve dhe gjinisë.
Anketa e Forcave të Punës, për nivelin arsimor të popullsisë, shkallën e pjesëmarrjes në forcat e punës, popullsinë joaktive 15+, shkallën e punësimit, struktura e punësimit, të punësuar sipas sektorëve, shkallën e papunësisë.
Anketa Demografike e Shëndetit për të dhëna në lidhje me përdorimin e duhanit dhe alkoolit, konsumimin e frutave dhe zarzavateve, indeksin e masës trupore, numrin e ushtrimeve aerobike, përqindjen e personave 15-49 vjeç që përdorin një llogari në një bankë dhe përqindje që kanë një telefon celular.
Rektoratet e Universiteteve Publike për stafin Universitar dhe trupin mësimor sipas niveleve arsimore, përqindja e studentëve me aftësi të kufizuar sipas niveleve arsimore dhe gjinisë.
Drejtoria e Përgjithshme e Tatimeve për pagën mesatare mujore bruto për një të punësuar me pagë sipas gjinisë, hendeku gjinor i pagave sipas aktivitetit ekonomik dhe grup profesioneve.
Instituti i Sigurimeve Shoqërore për pensionet urbane dhe rurale, moshën mesatare të daljes në pension për pensionet e reja të pleqërisë, kontribuesit në skemën e sigurimit vullnetar.
Shërbimi Kombëtar i Punësimit për numrin total të punëkërkuesve sipas gjinisë.
Ministria e Shëndetësisë dhe Mbrojtjes Sociale për numrin e familjeve që marrin ndihmë ekonomike sipas gjinisë së kryefamiljarit.
Drejtoria e Përgjithshme e Policisë së Shtetit për autorë sipas veprave penale dhe gjinisë, të dëmtuarit sipas veprave penale dhe gjinisë, normën e grave që raportojnë dhunë në familje, të dëmtuarit sipas gjinisë dhe veprave penale të trafikimit, dhunën në familje dhe krime seksuale, numrin e vasjeve dhe viktimat për shkak të marrëdhënieve familjare sipas gjinisë, lidhjen viktimë-autorë të veprës dhunë në familje, numrin e punonjësve në strukturat e policisë sipas gradave dhe gjinisë.
Prokuroria e Përgjithshme për të pandehur sipas gjinisë.
Drejtoria e Përgjithshme e Burgjeve për të burgosurit sipas gjinisë.
Kuvendi i Shqipërisë për përbërjen e parlamentit që nga viti 1920, deputetët sipas partive politike dhe gjinisë, përbërjen e komisioneve parlamentare sipas gjinisë.
Ministria e Punëve të Jashtme për pjesëmarrjen në misionet diplomatike sipas gjinisë.
Ministria e Mbrojtjes për numrin e punonjësve në forcat e armatosura sipas gjinisë.
Shkolla e Magjistraturës për pozicionet në shkollën e magjistraturës sipas gjinisë, përqindjen e studentëve fitues në shkollën e magjistraturës.
Këshilli i Lartë Gjyqësor për pozicionet në sistemin e drejtësisë sipas gjinisë.
Komisioni Qendror i Zgjedhjeve për të dhënat gjinore për kandidimin në zgjedhjet për organet e qeverisjes vendore për Këshillin Bashkiak.
Departamenti i Administratës Publike për pozicionet sipas nivelit të menaxhimit në institucionet e administratës publike.
Regjistri i ndërmarrjeve për ndërmarrjet aktive dhe të reja sipas gjinisë së pronarit/administratorit dhe aktivitetit ekonomik.
Agjencia Shqiptare e Zhvillimit të Investimeve për përfituesit e skemave mbeshtetëse sipas gjinisë.
Ministria e Infrastrukturës dhe Energjisë për numrin e lejeve të drejtimit të lëshuara sipas gjinisë.
Banka e Shqipërisë për depozituesit dhe huamarrësit sipas gjinisë në Bankat Tregtare.
Anketa e Dhunës ndaj Grave dhe Vajzave për përjetimet e dhunës ndaj grave dhe vajzave, nivelin arsimor të autorëve të dhunës në familje.
Anketa e të Ardhurave dhe Nivelit të Jetesës për rrezikun për të qenë i varfër ose përjashtimi social sipas gjinisë, vetë perceptimin e gjendjes së përgjithshme shëndetësore për individët 16 vjeç e lart, përqindjen e individëve 16 vjeç e lart që kanë patur nevoja të paplotësuara për kujdes mjekësor dhe dentar.
Anketa e Buxhetit të Familjes për numrin e NjEF sipas tipologjisë dhe gjinisë së kryefamiljarit, personat e vetëm dhe personat e vetëm me fëmijë sipas moshës dhe gjinisë së kryefamiljarit, njësitë ekonomike familjare sipas moshës dhe gjinisë së kryefamiljarit, shpenzimet mesatare mujore për konsum dhe struktura e shpenzimeve të konsumit sipas gjinisë së kryefamiljarit.
Anketa mbi Përdorimin e Teknologjisë së Informacionit dhe Komunikimit në Familje dhe nga Individët (TIK) për shpërndarjen e shpeshtësisë së përdorimit të TIK sipas gjinisë, blerjet online sipas grup- moshave dhe gjinisë.
Avokati i Popullit për ankesat për shkelje të së drejtave sipas gjinisë, rekomandime të trajtuara sipas gjinisë, personeli i Institucionit të Avokatit të Popullit.

	18.2. Shpeshtësia e grumbullimit të të dhënave
	Të dhënat grumbullohen në baza vjetore.

	18.3. Grumbullimi i të dhënave
	Të dhënat grumbullohen me frekuencë vjetore, në fund të muajit shkurt për burimet administrative, të listuara në pikën 18.1 ku burimi primar i klasifikimit është gjinia. Lidhur me treguesit që sigurohen nga INSTAT nëpërmjet anketave dhe burimeve administrative, të dhënat sigurohen brenda muajit prill të çdo viti.

	18.4. Vlefshmëria e të dhënave
	Të dhënave të treguesve të pabarazisë gjinore ju janë bërë kontrolle logjike dhe matematikore. Ndër metodat e verifikimit të dhënave administrative mund të përmendim: Kontrolli për plotësinë e të dhënave, konsistenca me kalimin e kohës, korrigjimet aritmetike (nuk duhet të jenë shumë të larta), kontrollet përmbledhëse, kontrolli i serive kohore nëse ka devijime të mëdha etj.
Ndërsa për të dhënat nga anketimet, procedurat e redaktimit të të dhënave në përgjithësi i referohen redaktimit në nivel mikro:
· Kontrolli fizik i pyetësorit.
· Pesha e përshtatshme ri-llogaritet për çdo njësi që ka raportuar të dhënat e saj.
· Vleftësimi i të dhënave bëhet gjithashtu duke krahasuar të dhënat e vlerave aktuale apo me ato të një viti paraardhës.

	18.5. Përpilimi i të dhënave 
	Nuk aplikohet.

	18.6. Rregullimi
	Nuk aplikohet.

